Propunere de DECIZIE A CONSILIULUI privind poziția care urmează a fi adoptată de Uniunea Europeană în cadrul Comitetului mixt al SEE referitor la modificarea anexei II (Reglementări tehnice, standarde, încercări și certificare) la Acordul privind SEE /* COM/2012/0296 final - 2012/0157 (NLE) */





EXPUNERE DE MOTIVE 1. CONTEXTUL PROPUNERII Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a Uniunii Europene, cât mai curând posibil după adoptarea acesteia. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR DE IMPACT Proiectul de decizie a Comitetului mixt al SEE (anexat propunerii de decizie a Consiliului) vizează încorporarea Regulamentului (UE) nr. 1274/2011 din 7 decembrie 2011 privind un program de control multianual și coordonat al Uniunii pentru 2012, 2013 și 2014 de asigurare a respectării limitelor maxime de reziduuri de pesticide și de evaluare a expunerii consumatorilor la reziduurile de pesticide din și de pe alimentele de origine vegetală și animală. Regulamentul (CE) nr. 1213/2008 privind programul de control multianual și coordonat referitor la reziduurile de pesticide pentru 2009-2011 a fost încorporat în Acordul privind SEE cu anumite adaptări pentru statele AELS membre ale SEE. Aceste adaptări trebuie preluate de Regulamentul (UE) nr. 1274/2011. Adaptările se referă la numărul de pesticide care trebuie monitorizate de Islanda și la numărul de probe din fiecare produs care trebuie prelevate și analizate de Islanda și Norvegia. Adaptările țin cont, în special, de capacitatea limitată a laboratoarelor islandeze de a analiza reziduurile de pesticide. 3. ELEMENTELE JURIDICE ALE PROPUNERII Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, pe baza unei propuneri a Comisiei. Comisia prezintă propunerea de decizie a Comitetului mixt al SEE în vederea adoptării acesteia de către Consiliu ca poziție a Uniunii. Comisia speră să poată prezenta Comitetului mixt al SEE, în cel mai scurt termen, poziția Uniunii. 2012/0157 (NLE) Propunere de DECIZIE A CONSILIULUI privind poziția care urmează a fi adoptată de Uniunea Europeană în cadrul Comitetului mixt al SEE referitor la modificarea anexei II (Reglementări tehnice, standarde, încercări și certificare) la Acordul privind SEE CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43 alineatul (2) și articolul 168 alineatul (4) litera (b), coroborate cu articolul 218 alineatul (9), având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European[1], în special articolul 1 alineatul (3), având în vedere propunerea Comisiei Europene, întrucât: (1) Acordul privind Spațiul Economic European[2] („Acordul privind SEE") a intrat în vigoare la 1 ianuarie 1994. (2) În temeiul articolului 98 din Acordul privind SEE, Comitetul mixt al SEE poate decide modificarea, între altele, a anexei II la Acordul privind SEE. (3) Anexa II la Acordul privind SEE conține dispoziții și măsuri legate de reglementări tehnice, standarde, încercări și certificare. (4) Regulamentul (UE) nr. 1274/2011 al Comisiei din 7 decembrie 2011 privind un program de control multianual și coordonat al Uniunii pentru 2012, 2013 și 2014 de asigurare a respectării limitelor maxime de reziduuri de pesticide și de evaluare a expunerii consumatorilor la reziduurile de pesticide din și de pe alimentele de origine vegetală și animală[3] trebuie încorporat în Acordul privind SEE. (5) Regulamentul (CE) nr. 1213/2008 al Comisiei din 5 decembrie 2008 privind programul comunitar de control multianual și coordonat pentru 2009, 2010 și 2011 de asigurare a respectării limitelor maxime de reziduuri de pesticide din și de pe alimentele de origine vegetală și animală și de evaluare a expunerii consumatorilor la reziduurile de pesticide[4] a fost încorporat în Acordul privind SEE cu anumite adaptări pentru statele AELS membre ale SEE. (6) Este necesară preluarea adaptărilor respective în Regulamentul (UE) nr. 1274/2011. Adaptările se referă la numărul de pesticide care trebuie monitorizate de Islanda și la numărul de probe din fiecare produs care trebuie prelevate și analizate de Islanda și Norvegia și țin cont, în special, de capacitatea limitată a laboratoarelor islandeze. (7) Prin urmare, este necesar ca anexa II la Acordul privind SEE să fie modificată în mod corespunzător. (8) Poziția Uniunii în cadrul Comitetului mixt al SEE trebuie să se bazeze pe proiectul de decizie atașat, ADOPTĂ PREZENTA DECIZIE: Articolul 1 Poziția care urmează să fie adoptată de Uniunea Europeană în cadrul Comitetului mixt al SEE referitor la modificarea anexei II (Reglementări tehnice, standarde, încercări și certificare) la Acordul privind SEE se bazează pe proiectul de decizie a Comitetului mixt al SEE anexat la prezenta decizie. Modificări minore aduse acestui proiect de decizie pot fi convenite de reprezentanții Uniunii în cadrul comitetului mixt al SEE fără a fi necesară o altă decizie a Consiliului. Articolul 2 După adoptare, decizia comitetului mixt al SEE se publică în Jurnalul Oficial al Uniunii Europene. Articolul 3 Prezenta decizie intră în vigoare la data adoptării sale. Adoptată la Bruxelles, Pentru Consiliu, Președintele ANEXĂ Proiect de DECIZIE NR. A COMITETULUI MIXT AL SEE de modificare a anexei II (Reglementări tehnice, standarde, încercări și certificare) la Acordul privind SEE COMITETUL MIXT AL SEE, având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98, întrucât: (1) Anexa II la acord a fost modificată prin Decizia nr. … a Comitetului mixt al SEE din …[5]. (2) Regulamentul de punere în aplicare (UE) nr. 1274/2011 al Comisiei din 7 decembrie 2011 privind un program de control multianual și coordonat al Uniunii pentru 2012, 2013 și 2014 de asigurare a respectării limitelor maxime de reziduuri de pesticide și de evaluare a expunerii consumatorilor la reziduurile de pesticide din și de pe alimentele de origine vegetală și animală[6] trebuie încorporat în acord. (3) Regulamentul (CE) nr. 1213/2008 al Comisiei[7], care este încorporat în acord, a fost abrogat în UE și, prin urmare, trebuie abrogat în temeiul acordului. (4) Prezenta decizie se referă la legislația privind produsele alimentare. Legislația privind produsele alimentare nu se aplică Liechtensteinului atât timp cât aplicarea Acordului între Comunitatea Europeană și Confederația Elvețiană privind schimburile comerciale cu produse agricole se extinde la Liechtenstein, astfel cum s­a precizat în partea introductivă a capitolului XII din anexa II la acord. Prin urmare, prezenta decizie nu se aplică Liechtensteinului, ADOPTĂ PREZENTA DECIZIE: Articolul 1 În anexa II la acord, capitolul XII se modifică după cum urmează: 1. Textul de la punctul 54zzzzb [Regulamentul (CE) nr. 1213/2008 al Comisiei] se elimină. 2. După punctul 65 [Regulamentul (UE) nr. 1171/2011 al Comisiei] se inserează următorul text: „66. 32011 R 1274: Regulamentul de punere în aplicare (UE) nr. 1274/2011 al Comisiei din 7 decembrie 2011 privind un program de control multianual și coordonat al Uniunii pentru 2012, 2013 și 2014 de asigurare a respectării limitelor maxime de reziduuri de pesticide și de evaluare a expunerii consumatorilor la reziduurile de pesticide din și de pe alimentele de origine vegetală și animală (JO L 352, 8.12.2011, p. 24). În sensul prezentului acord, dispozițiile regulamentului se citesc cu următoarele adaptări: 1. La articolul 1 se adaugă următorul text: «În anii 2012, 2013 și 2014, Islanda poate continua să preleve și să analizeze aceleași 61 de pesticide care erau controlate în produsele alimentare de pe piața acesteia în 2011.» 2. În anexa II, la punctul 5 se adaugă următorul text: « IS || 12 (*) 15 (**) NO || 12 (*) 15 (**) »” Articolul 2 Textele Regulamentului (UE) nr. 1274/2011 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice. Articolul 3 Prezenta decizie intră în vigoare la , cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE[8]. Articolul 4 Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene. Adoptată la Bruxelles, || Pentru Comitetul mixt al SEE Președintele […] || Secretarii Comitetului mixt al SEE […] [1] JO L 305, 30.11.1994, p. 6. [2] JO L 1, 3.1.1994, p. 3. [3] JO L 325, 8.12.2011, p. 24. [4] JO L 328, 6.12.2008, p. 9. [5] JO L … [6] JO L 325, 8.12.2011, p. 24. [7] JO L 328, 6.12.2008, p. 9. [8] [Nu au fost semnalate obligații constituționale.] [Au fost semnalate obligații constituționale.]